钦定古今图书集成/理学汇编/学行典/第239卷 > 王复
## 钦定古今图书集成/理学汇编/学行典/第239卷 > 王复

按《临海县志》：“王复，字子勉，师事叶子仪、诸葛希仁，皆
其父次卿高弟也。王实翁素善子勉，及为郡，每事多
所咨访。子勉尝捐缗修筑新亭二陡门，制繂板，时其
启闭，田赖以饶洽。每岁冬春之交，出谷减价以济，名
曰润籴，又积润籴之谷以恤邻。实翁嘉之，给没官田
若干亩以助。后值明堂恩，子应午随众为乞初品服”，
子勉曰：“布衣，吾分也，勿累我。即死，以深衣殓足矣。”其
洁如此。